Segona jornada d'èxit del Morvedre Rock 2.0
07 de març 2017

![](/media/5mlbg2in/86_c_5.jpg)  
  

Continuen els concerts del certamen de música rock de Sagunt: Morvedre Rock 2.0. El passat divendres 3 de març va ser el torn de la banda Jazztem, una mescla de jazz pervertit amb funk, rock, reggae i _ska_, i del grup La hora del té amb la seua particular música folk-rock d'inspiració nord-americana.

Prop de 120 aficionats es van donar cita en el Green Espai de Port de Sagunt per a gaudir de la música d'estos joves grups valencians de pop-rock en un certamen que, després de 10 anys sense celebrar-se, torna de la mà de l'associació Viure Dignament en col·laboració amb la regidoria de Joventut de l'Ajuntament de Sagunt.

![](/media/uc2dnddl/86_c_2.jpg)![](/media/gv4d5fe4/86_c_3.jpg)  
  

Els concerts continuaran divendres 10 de març a les 23.30 h amb les actuacions de dos grups de rock-metall: la banda local Dawn of Extinction, que beu d'influències _metalcore_, _death metal_ i _thrash metal_, i el grup valencià, amb influències de Sonata Arctica, Kamelot, Twilightning, Stratovarius entre moltes d’altres, Raven’s Gate.

D'entre els vuit grups que van passar la selecció per a participar en este certamen (quatre locals i quatre de la resta de la Comunitat Valenciana), un de cada categoria rebrà 500 euros com a premi en concepte de caixet i oferiran un últim concert el divendres 1 d'abril junt a una banda coneguda, que a més serà gravat i editat en un CD.

*   [](http://www.facebook.com/sharer.php?u=https://aytosagunto.es/va/actualitat/segona-jornada-d-exit-del-morvedre-rock-2-0/ "Facebook")
*   [](http://twitter.com/share?url=https://aytosagunto.es/va/actualitat/segona-jornada-d-exit-del-morvedre-rock-2-0/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/segona-jornada-d-exit-del-morvedre-rock-2-0/ "Linked In")
*   [](mailto:?body=https://aytosagunto.es/va/actualitat/segona-jornada-d-exit-del-morvedre-rock-2-0/)